b"\n_START_ARTICLE_\nMichal Kov\xc3\xa1\xc4\x8d\n_START_SECTION_\nBakgrunn\n_START_PARAGRAPH_\nKov\xc3\xa1\xc4\x8d var utdannet \xc3\xb8konom fra Bratislavas \xc3\xb8konomiske universitet og var bank\xc3\xb8konom i kommunisttiden. Han var ansatt ved St\xc3\xa1tn\xc3\xad banka \xc4\x8deskoslovensk\xc3\xa1 og i andre banker. Som s\xc3\xa5dan tilbragte han noen \xc3\xa5r i London og p\xc3\xa5 Cuba i 1960-\xc3\xa5rene. Under \xc2\xabnormaliseringen\xc2\xbb, det vil si \xc3\xa5rene etter Prahav\xc3\xa5ren i 1968, ble han gjenstand for en viss forf\xc3\xb8lgelse.\n_START_SECTION_\nEtter kommunismens fall\n_START_PARAGRAPH_\nFra fl\xc3\xb8yelsrevolusjonen i 1989 og til 1991 var han finansminister i Slovakias delstatsregjering. Han var representant i Tsjekkoslovakias f\xc3\xb8derale parlament fra 1990, og i juni 1992 etterfulgte han Alexander Dub\xc4\x8dek som parlamentspresident. I dette vervet var han en av arkitektene bak Tsjekkoslovakias deling 1. januar 1993._NEWLINE_Han var presidentkandidat for Folkepartiet \xe2\x80\x93 Bevegelsen for et demokratisk Slovakia (HZDS) og ble valgt den 2. mars 1993 av Nasjonalr\xc3\xa5det til landets f\xc3\xb8rste president. Han kom straks deretter i konflikt med HZDS' partileder Vladim\xc3\xadr Me\xc4\x8diar, noe som bidro til dennes fall fra statsministerembedet 11, mars 1994 etter et mistillisforslag vant flertall. Den 16. mars utnevnte Kov\xc3\xa1\xc4\x8d en ny regjering under Jozef Morav\xc4\x8d\xc3\xadk. Men ved nyvalgene 30. september/1. oktober 1994]] ble Me\xc4\x8diars HZDS atter det sterkeste partiet, og Me\xc4\x8diar ble igjen statsminister._NEWLINE_I 1995 ble Me\xc4\x8diar-Kov\xc3\xa1\xc4\x8d-konflikten intensifisert da Bevegelsen for et demokratisk Slovakia kansellerte Kov\xc3\xa1\xc4\x8ds (formelle) medlemskap i partiet. I august 1995 ble Kov\xc3\xa1\xc4\x8ds s\xc3\xb8nn, som var blitt siktet for finansielle forbrytelser av tyske myndigheter (beskyldningene mot ham ble senere frafalt), tilsynelatende kidnappet og f\xc3\xb8rt til \xc3\x98sterrike. Presidenten, opposisjonspartiene og en \xc3\xb8sterriksk domstol beskyldte den slovakiske etteretningstjeneste (SIS) og regjeringen for \xc3\xa5 ha organisert borf\xc3\xb8ringen. DEn etterforskning som den nye leder for etteretningstjenesten Mitro og av det slovakiske politi etter at Meciars regime var brutt sammen mot slutten av 1999, bekreftet at SIS hadde medvirket ved denne kidnappingen, men det slovakiske rettsvesen nektet \xc3\xa5 ta opp til doms seken mot de mistenkte bakmennene, p\xc3\xa5 grunn av det amnesti (ogs\xc3\xa5 kalt \xc2\xabegen-amnestiet\xc2\xbb) som Vladimir Meciar hadde utferdiget 3. mars 1998._NEWLINE_Kov\xc3\xa1\xc4\x8ds valgperiode utl\xc3\xb8p 2. mars 1998. Hans kandidatur til det f\xc3\xb8rste direktevalget av slovakisk president i 1999 mislyktes._NEWLINE_Etter dette var han lite synlig i slovakisk politikk; han fremtr\xc3\xa5dte bare ved noen rent symbolske begivenheter."